Smernica Ministerstva školstva Slovenskej republiky       č. 8/2004-E 
z 25. novembra 2004
 k možnosti uznávania ústnej a písomnej skúšky (externá a interná časť) nemeckého jazykového Diplomu KMK 2. stupňa ako náhradu externej a internej časti maturitnej skúšky z nemeckého jazyka
Gestorský útvar: Sekcia regionálneho školstva tel.: 02/59 374 409	č. CD-2004-15188/30659-1:sekr.

Čl. 1	
(1)	Žiakom, ktorí v rámci prípravy na jazykový diplom KMK 2. stupňa nadobudli jazykové zručnosti v triedach s vyučovaním nemeckého jazyka podľa osobitných učebných plánov schválených Ministerstvom školstva SR a úspešne absolvovali predpísané záverečné skúšky na gymnáziu, môže byť táto záverečná skúška – externá a interná časť uznaná ako náhrada za maturitnú skúšku úrovne A. 
(2)	Žiak, ktorý v externej a internej časti jazykového diplomu nezískal potrebný počet bodov, môže vykonať maturitnú skúšku z nemeckého jazyka v zmysle platných predpisov v Slovenskej republike.
(3)	Klasifikácia skúšky externej a internej časti jazykového diplomu ako náhrada maturitnej skúšky sa uskutoční v zmysle platných predpisov. Externá časť a každá zložka internej časti sa hodnotí osobitne a toto hodnotenie je uvedené aj na vysvedčení o maturitnej skúške.
Čl. 2	
(1)	Časti skúšky Deutsches Sprachdiplom Stufe II a ich hodnotenie podľa Spoločného európskeho referenčného rámca
Sprachdiplom	Maturitná skúška z NJ – úroveň A	
C1	B2	
 
Úroveň C1 je v rámci Spoločného európskeho referenčného rámca skúškou na vyššej úrovni ako je úroveň B2 (v zmysle Vyhlášky MŠ SR č. 510/2004 Z. z. ...). Vyžaduje náročnejšiu prípravu a predpokladá vyššiu úroveň ovládania nemeckého jazyka.

(2)	Časť skúšky a jej forma
	C1	B2	
Testované rečové zručnosti, posluch, čítanie, slovná zásoba, gramatika	Externá časť	Externá časť	
Písomný prejav	Externá časť	Interná časť	
Ústny prejav	Interná časť	Interná časť	

Jazykové zručnosti skúšky „Sprachdiplom“ sú testované externe, konajú sa v jeden deň, sú centrálne opravované (v Nemecku), interná časť skúšky – ústny prejav sa testuje v prítomnosti 3-člennej skúšobnej komisie, každý člen komisie hodnotí jednotlivé časti skúšky.

(3)	Hodnotenie
Testované jazykové zručnosti	C1	B2	
Posluch, čítanie, slovná zásoba a gramatika	percentuálne	percentuálne	
Písomný prejav	percentuálne	percentuálne	
Ústny prejav	známka	známka	

(4)	Časti skúšky Deutsches Sprachdiplom Stufe II a ich hodnotenie
1.	Hodnotenie externej časti skúšky nemeckého jazykového diplomu v Nemecku:

a.	písomne (maximálne 55 bodov):
Písomná časť – produkcia textu		30 bodov
Čítanie  s porozumením			10 bodov		
Slovná zásoba – jazykové väzby		15 bodov		skúša sa súčasne
									(v novembri/decembri)
b. ústne (maximálne 45 bodov):
Posluch s porozumením			7 bodov
–––––––––––––––––––––––––––––––––––––––––––––
Ústna skúška				38 bodov		skúška v decembri

===================================
Celkový počet bodov:			100 bodov

2.	Slovenská maturitná skúška (porovnanie):

a.	externá skúška:
Čítanie s porozumením			10 bodov
Posluch s porozumením			7 bodov
Slovná zásoba/jazykové väzby		15 bodov
––––––––––––––––––––––––––––––––––––––––––––––
Celkový počet:				32 bodov

b.	interná skúška:
písomná časť (slohová práca – produkcia testu)		30 bodov
ústna skúška						38 bodov
Čl. 3	
Táto smernica nadobúda účinnosť dňa 1. decembra 2004.
minister

Obsah
Smernica Ministerstva školstva Slovenskej republiky                   č. 8/2004-E  z 25. novembra 2004  k možnosti uznávania ústnej a písomnej skúšky (externá a interná časť) nemeckého jazykového Diplomu KMK 2. stupňa ako náhradu externej a internej časti maturitnej skúšky z nemeckého jazyka
Čl. 1
Čl. 2
Čl. 3
Obsah